text: [{"text_idx": "#000004", "text": "Kongirasiin Federaalawa Oromoo walii galtee waraana dhaabuufi nagaa buusuuf Mootummaa Federaalaa Dimookiratawaa Itoophiyaa fi Adda Bilisummaa Ummata Tigraay (ABUT) jidduu Onkoloolessa 23, 2015 ALI mallatteefamuu isaa akka tarkaanfii jajjabeessa fi gaarii tae\u0301etti fudhata. Koongirasiin Federaalawa Oromoo jalqabumarraa kaasee buu\u0301urri waraana kanaa waldhabdee siyaasaa tau\u0301u isaa addeesinee; kan furamuu qabus waltajjii siyaasaa irratti tau\u0301u akka qabufi wal waransatti seenuun barbaachisaa akka hinturre irra deddeebiin akeekachiisaafi qaamota lamaanif waamicha gochaa turuun isaa niyaadatama. Paartiin keenya waldhabdee karaa nagaan furuuf waliigalteen amma taasifame kun yoo amanamummaan hojiirra oole, nideeggara. Qaamni hundi waliigalticha hojiirra oolchuuf miira amanamummaa fi tumsa gaariin akka hirmaatu abdii guddaa qabna. Lammileen Itoophiyaa hundi raawwii waliigalticha akka deeggaran fi lammiilee nagaa naannoolee waraana kanaan miidhaman hunda akka deebisanii ijaaran waamicha dabarsina."}, {"text_idx": "#000005", "text": "Haa ta\u2019u malee, waldhabdee Tigraay keessatti mudate furuun qofti nagaa fi tasgabbii biyya guutuu keessatti barbaadamuu fiduu akka hindandeenye amantaa cimaa qabna. Akkuma hundi keenya hubachu dandeenyu wal waraansi wal fakkaataan Naannoo Oromiyaa fi kutaalee biyyattii biroo keessatti gaggeeffamaa jira. Walitti bu\u2019iinsi haala wal fakkaatuun yoo furmaata argate malee nagaa fi tasgabbii Itoophiyaa keessatti barbaannu gonkuma galma gahuu hindanda\u2019u. Waaraanni Naannoo Oromiyaa fi naannolee biyyaa garaa garaa keessa deemaa jiru haaluma walfakkaatuun marii fi waliigaltee nagaatiin xumura argachuutu irra jiraata."}, {"text_idx": "#000006", "text": "Kana waan tae\u0301ef Kongirasiin Federaalawa Oromoo mootummaan Itoophiyaa waraana Oromiyaa keessatti gaggeesu dhaabee harka nagaa buusuuf gara kaabaa diriirse gara Naannoo Oromiyattis akka qaqqabsiisu fi waldhabdee jiru waliigaltee siyaasatiin akka furu cimsine gaafanna. KFOn humnoonni siyaasaa biyya Itoophiyaa, lammileen Itoopphiyaa hundaa fi hawaasni addunyaatis waraana Naannoo Oromiyaa keessa jiru akka karaa nagaatin xumuramu dhiibbaa fi deeggarsa barbaachisu hunda akka godhan yaamicha isaa irra deebin dhiyeessa."}, {"text_idx": "#000007", "text": "Dhumarratti, walitti bu\u2019iinsa guutuu biyyattii dhaabuun gara filannoo amanamaa, bilisaa fi haqa qabeessa ta\u2019e gaggeesuun bulchiinsa dimookiraatawaa fiduutti deemuun dirqama ta\u2019uu isaa jala saraarree ibsinaa. Waldhabdee keessaa baanee qaama walaba ta\u2019een marii biyyoolessaa hunda galeessaa fi hunda hammate kan Itoophiyaa keessatti nagaa waaraa, sirna dimookraatawaa fi misooma argamsiisuu danda\u2019u ni gaggeessina jennee abdii qabnu irra deebinee ibsina."}, {"text_idx": "#000014", "text": "Leave a Reply Cancel reply"}, {"text_idx": "#000015", "text": "Your email address will not be published. Required fields are marked *"}, {"text_idx": "#000023", "text": "Maxxansaa Fokkataa irratti arge ilaalchisee"}, {"text_idx": "#000027", "text": "kokeet: me faakii isaa but erga...\nAbdisa: Atiyyuu seenaa dhugaa barreessitee hin jirtu seenaan dhugaa jallifamee hin barre..."}]